cyanic-selkie/wikianc huggingface dataset:
Բիլլի Այլիշ
Երաժշտական ոճ
Այլիշը և նրա եղբայրը համագործակցում են երգեր գրելիս ։ Այլիշն անվանում է Ֆինիսին երաժշտության ստեղծման իր գործընկեր ։ Վերջինս օգնում է գրել երգչուհու ալբոմները, պրոդյուսերավորում է նրա երաժշտությունը և նաև հանդես է գալիս նրա հետ կենդանի շոուներում ։ Այլիշը նաև ասել է, որ երգերի մի մասը ստողծվել է Ֆինիսի փորձից ։ Նրանք փորձում են գրել «իսկապես հետաքրքիր և երկխոսական» տեքստեր ։ Երբ Ֆինիսը գրում է Այլիշի հետ, նա փորձում է «օգնել նրան պատմել այն պատմությունը, որը նա փորձում է պատմել, լսում է նրա գաղափարները և օգտագործում է այն լեզուն, որը սազում է նրա պատմությունն արտահայտելու համար» ։
Ազդեցություն
Բիլլին ասել է, որ Ավրորա երգչուհու «Runaway» երգն է ներշնչել նրան երաժշտությամբ զբաղվել ։ Այլիշի սիրելի ժանրը և ոգեշնչման ամենամեծ աղբյուրը հիփ հոփն է ։ Նա նշել է Tyler, the Creator-ին, Childish Gambino-ին և Ավրիլ Լավինին որպես իր վրա հիմնական ազդեցություն թողած երաժիշտներ  ։ Նրանցից բացի նա նաև նշել է Իրլ Սուիթշորթին, Էմի Ուայնհաուսին, Spice Girls-ը և Լանա Դել Ռեյին    ։ Լրագրողները նրան հաճախ համեմատում են Լավինի, Լորդի և Դել Ռեյի հետ  ։ Սակայն Այլիշը հայտնել է, որ չի ուզում, որ նրան համեմատեն վերջինիս հետ, քանի որ «Այդ կինն [Լանա Դել Ռեյը] իր բրենդն անթերի է ստեղծել իր ամբողջ կարիերայի համար և պարտավոր չէ լսել սա» ։ Նա նաև նշել է Ռիհաննային որպես իր ոճի ընտրության համար ոգեշնչման աղբյուր ։ 2019 թվականին Այլիշն ասել է, որ հիանում է Արիանա Գրանդեով իր վոկալային հնարավորությունների համար, ավելացնելով, որ Գրանդեի «Thank U, Next» ալբոմը ներշնչել է նրան շարունակել երաժշտություն ստեղծել   ։
Հանրային իմիջ
Այլիշի հանդեպ մեդիայի ուշադրության մեծ մասը կապված է նրա ոճի հետ, որի հիմնական մասն է կազմում պարկանման, լայն հագուստը ։ 2017 թվականին Այլիշը հայտարարել է, որ իրեն դուր է գալիս հագնվել իր հարմարավետության գոտուց դուրս։ Այդպես նա զգում է, որ գրավում է շրջապատի ուշադրությունը ։ Նա փորձել է «տարբերվել մարդկանց մեծամասնությունից» և ընտրել է այնպիսի հագուստ, որը հակառակն էր այն բանին, ինչ շատերը հագնում էին։ Նպատակ ունենալով «հիշվող տեսք ունենալ», Այլիշն ասել է, որ «ապացուցում է մարդկանց, որ նա ավելի կարևոր է, քան նրանք կարծում են» և սիրում է լինել «մի քիչ երկյուղելի, որ մարդիկ լսեն» ։ 2019 թվականին նա ասել է․ «Ժամանակի ընթացքում դա սովորական է դառնում, «Բիլլի Այլիշ՝ սողացող, տարօրինակ, սարսափելի աղջիկ»։ Եվ դա իմ դուրը չի գալիս։ Դա համոզիչ չէ։ Ես պարզապես չեմ ուզում նույնը մնամ» ։ Դրանից հետո Այլիշը հայտնվել է Calvin Klein-ի հագուստով, հայտարարելով, որ լայն, պարկանման հագուստ է կրում մարդկանց իրենց մարմիններից ամաչելուց զերծ պահելու համար և ասելով․ «Ոչ ոք չի կարող ասել․ «Նա շատ նիհար է», «Նա նիհար չէ», «Նա հարթ հետույք ունի», «Նա հաստ հետույք ունի»։ Ոչ ոք չի կարող ասել, քանի որ նրանք չգիտեն»  ։
Ըստ Քենեթ Ուոմաքի՝ 2019 թվականին Այլիշը «ոչնչացրել է իր իրավունքը լինել էլեկտրոփոփի թագուհի» իր դեբյուտային ալբոմով և «անվանվել է հետագա դեռահասային վախերով պաստառների երեխա։ Սակայն, ճիշտն ասած, նա այդպիսինը չէ» ։
2019 թվականի ապրիլին Այլիշը «You Should See Me in a Crown» երգի տեսահոլովակից ներշնչված հագուստ է թողարկել Տակասի Մուրակամիի հետ համագործակցությամբ ։ Տեսահոլովակի ռեժիսորը նույնպես Մուրակամին էր ։ Թողարկվել է նաև Բիլլիի վինիլային արձանիկը ։ Այլիշը նաև համագործակցել է Adobe Creative Cloud-ի հետ գովազդների շարքի համար , որի համաձայն օգտատերերը կարող էին տեղադրել իրենց աշխատանքները «#BILLIExADOBE» հեշթեգով  ։ Այլիշը մասնակցել է 2019 թվականի մայիսի Calvin Klein-ի «I Speak My Truth In #MyCalvins» գովազդային արշավի մեկնարկին  ։ Նա նաև մասնակցել է Ad Council-ի «Seize the Awkward» արշավին՝ հոգեկան առողջության իրազեկման կողմնորոշման համար  ։ 2019 թվականի հուլիսին Այլիշը համագործակցել է Լոս Անջելեսում ծավալվող Freak City բրենդի հետ՝ հագուստի գծի թողարկման համար   ։ Նույն ամսին նա հայտնվել է Chanel-ի ընթրիքին՝ բրենդի փոփ ափը նշելու համար  ։
Անձնական կյանք
2020 թվականի սկզբի դրությամբ Այլիշն ապրում է ծնողների հետ Highland Park-ում՝ Լոս Անջելեսի հյուսիսարևելյան մասում ։
Նա հայտնել է, որ Տուրետի համախտանիշ և սինեսթեզիա ունի, ինչպես նաև որոշ ժամանակ տառապել է դեպրեսիայով ։ Այլիշը դեռ փոքրուց բուսակեր է եղել  ։
Կուրնակովկա (Բելոկալիտվինսկի շրջան)
Կուրնակովկա (Курнаковка), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Իլյինսկի գյուղական համայնքի կազմի մեջ։
Կատեգորիա:Ռոստովի մարզի Բելոկալիտվինսկի շրջանի բնակավայրեր
Խերխանի պատմության և մշակույթի անշարժ հուշարձանների ցանկ (Մարտունու շրջան)
Այս հոդվածը ներկայացնում է Արցախի Հանրապետության Մարտունու շրջանի Խերխան գյուղի պատմության և մշակույթի հուշարձանների ցանկը ։ Ցանկում ներառված է ընդամենը 3 հուշարձան։
Ծանոթագրություններ
Կատեգորիա:Մարտունու շրջանի հուշարձանների ցանկեր
Հիլարի Քլինթոն
Հիլարի Դայեն Ռոդհեմ Քլինթոն (Hillary Diane Rodham Clinton, ), ամերիկացի քաղաքական գործիչ, ԱՄՆ դեմոկրատական կուսակցության անդամ, Արկանզասի առաջին տիկին (1983-1992), ԱՄՆ-ի առաջին տիկինը (1993-2001), սենատոր Նյու-Յորք նահանգից (2001-2009), ԱՄՆ պետքարտուղար (2009-2013), ԱՄՆ նախագահի թեկնածու Դեմոկրատական կուսակցությունից՝ 2016 թվականի նախագահական ընտրություններին։
Սուրբ Աստվածածին տաճար (Կրասնի Սուլին)
Կրասնի Սուլինի Սուրբ Աստվածածին տաճար (Красносулинский Свято-Покровский храм), Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի տարածքում պահպանված երեք ուղղափառ եկեղեցիներից միակը (գոյություն են ունեցել նաև Սուրբ Անդրեաս եկեղեցին Սուլին ավանում և Ալեքսանդր Նևսկու տաճարը Պաստուխովի գործարանի մոտ)։ Ճարտարապետությամբ հիշեցնում է Նովոչերկասկ քաղաքի Համբարձման տաճարի փոքր պատճենը։ Կենտրոնական մեծ գմբեթով հնգագմբեթ տաճար է, որի հատակագիծն ունի ձգված խաչի ձև։ Արևմտյան գավիթի վերևում եռահարկ զանգակատուն է։
Հիլարի Քլինթոն
Վաղ տարիներ
Հիլարի Ռոդեմը ծնվել է 1947 թվականի հոկտեմբերի 26-ին Էջվեյթեր հիվանդանոցում՝ Չիկագո, Իլինոյս։
Ubisoft Poland
Ubisoft Poland, լեհական ընկերություն, որը մասագիտացված է համակարգչային խաղերի մշակման ոլորտում, համարվում է Ubisoft ֆրանսիական ընկերության դուստր ընկերությունը, տեղակայված է Վարշավա քաղաքում։
Սուրբ Աստվածածին տաճար (Կրասնի Սուլին)
Պատմություն
Սուրբ Աստվածածին տաճարը Սուլինովսկո-Կունդրյուչենսկի խուտորում (այժմ Կազաչի ավան) հիմնադրվել է 1911 թվականին։ Ճարտարապետի անունը ստույգ հայտնի չէ, սակայն պարզվել է, որ Դոնի երկրամասում նմանատիպ շատ տաճարներ կառուցվել են հայտնի ճարտարապետ Պյոտր Սեմյոնովիչ Ստուդենիկինի նախագծերով։ Շինարարությունը սկսվել է 1912 թվականին և կատարվել է խուտորի ատաման, պատվավոր քաղաքացի Ալեքսանդր Իվանովիչ Պոլյակովի ղեկավարությամբ, որը 7 տարի կառավարել է խուտորը (1910 թվականից մինչև 1917 թվականի Փետրվարյան հեղափոխության սկիզբը)։ Սկզբում եկեղեցին կառուցվել է խուտորի հասարակության հաշվին, իսկ 1913 թվականին խուտորի ղեկավարությունը եկեղեցու շինարարությունն ավարտելու և հոգևորականների համար անհրաժեշտ բոլոր միջոցները ձեռք բերելու համար հատկացրել է 29 հազար ռուբլի։ 1914 թվականին շինարարությունն ավարտվել է։
1914 թվականի դեկտեմբերի 10-ին տաճարն օծել է Դոնի և Նովոչերկասկի արքեպիսկոպոս սրբազան Վլադիմիրը (Պուտյատա)։
Հիլարի Քլինթոն
Վաղ տարիներ
Հիլարին մեծացել է Միացյալ մեթոդական եկեղեցու հետևորդների ընտանիքում։ Սկզբում ընտանիքն ապրում էր Չիկագոյում, իսկ երբ Հիլարին դարձավ 3 տարեկան, ընտանիքով տեղափոխվեցին Պարկ Ռիջ (Իլինոյս)։
Ubisoft Poland
Պատմություն
Ubisoft ընկերության մասնաճյուղի մասին առաջին անգամ հայտարարվեց LEIPZIG 08 մշակողների կոնֆերանսի ժամանակ։ Ընկերության գործադիր տնօրեն Ալան Կորրը նշեց, որ Լեհաստանում բացված մասաճյուղը դարձավ Արևելյան Եվրոպայում շուկայի զարգացմանը ուղղված ծրագրի մասը։ Արդեն իսկ պարզ է դառնում այն փաստը, որ ստուդիան մինջև հիմնական նախագծերի մշակման անցնելը, զբաղվելու է աութսորինգով   ։
Սուրբ Աստվածածին տաճար (Կրասնի Սուլին)
Պատմություն
Սուրբ Աստվածածին տաճարը վերապրել է Հոկտեմբերյան հեղափոխությունը։ Տաճարում ծիսակատարություններն անցկացվել են մինչև 1935 թվականը, երբ այն փակվել է։ Տաճարը վերաբացվել է միայն Հայրենական մեծ պատերազմի ժամանակ գերմանական օկուպացիայի ընթացքում։ Այդ ժամանակ ուղարկվել էր Կոստանդնուպոլսի պատրիարքարանին պատկանող ազգությամբ հույն մի քահանա։ Օկուպացիոն իշխանությունները փորձում էին քանդել Ռուս Ուղղափառ եկեղեցու միասնությունը, և այդ նպատակով փորձում էին ընտրել Մոսկվայի հետ կապ չունեցող հոգևորականների։ Քաղաքի ազատագրումից հետո որոշ ժամանակ տաճարում ծիսակատարություններ չէին անցկացվում, սակայն դրանք վերսկսվեցին 1946 թվականին՝ տաճարում նոր քահանա նշանակվելուց հետո, և չեն դադարում մինչ օրս։
Հիլարի Քլինթոն
Վաղ տարիներ
Նրա հայրը՝ Հյու Էլսվորթ Ռոդեմը (1911-1993), բրիտանական ծագում ուներ, ինչպես նաև հաջողակ գործարար էր տեքստիլ արդյունաբերության փոքր բիզնեսում։
Ubisoft Poland
Պատմություն
Ավելի վաղ շրջանում բացվել էին ևս երկու արևելաեվրոպական ստուդիաներ՝ Ubisoft Romania (Բուխարեստում) և Ubisoft Ukraine (Կիևում)  ։
Սուրբ Աստվածածին տաճար (Կրասնի Սուլին)
Պատմություն
1980 թվականին տաճարը վերականգնվել է։ 1981 թվականի հունվարի 15-ին տաճարը ճանաչվել է ԽՍՀՄ պատմության և մշակույթի պատմական հուշարձան։ Իսկ արդեն ԽՍՀՄ փլուզումից հետո, շրջանային խորհրդի փոքր խորհրդի 1992 թվականի դեկտեմբերի 17-ի թիվ 325 որոշմամբ եկեղեցին ճանաչվել է Ռուսաստանի Դաշնության պատմության և մշակույթի հուշարձան։
Ubisoft Poland
Ծանոթագրություններ
Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Ընկերություններ Կատեգորիա:Ստուդիաներ
Հիլարի Քլինթոն
Վաղ տարիներ
Նրա մայրը՝ Դորոթի Հոութել Ռոդեմը (1919-2011), տնային տնտեսուհի էր անգլիական, շոտլանդական, քվեբեկական, բրիտանական և հոլանդական արմատներ։
Սուրբ Աստվածածին տաճար (Կրասնի Սուլին)
Գրականություն
Կատեգորիա:Տաճարներ այբբենական կարգով Կատեգորիա:Ռուսաստանի մշակութային ժառանգության օբյեկտներ Կատեգորիա:1914 հիմնադրումներ Կատեգորիա:Կրասնի Սուլինի տեսարժանություններ Կատեգորիա:Ռոստովի մարզի եկեղեցիներ
Հիլարի Քլինթոն
Վաղ տարիներ
Հիլարին 2 կրտսեր եղբայր ունի՝ Հյուն (ծնվ․՝ 1950 թվական) և Թոնին (ծնվ․՝ 1954 թվական)։
Դպրոցական տարիներին Հիլարի Ռոդեմը եղել է ուսուցիչների սիրելին։ Նա գերազանց հանդես էր գալիս այնպիսի սպորտաձևերում, ինչպիսիք են լողը և բասկետբոլը, պարգևատրվել է բազմաթիվ մրցանակներով, որոնցից են Brownie-ն և սկաուտական շարժումը։
Մանկության տարիներին Հիլարին ոգեշնչվում էր տիեզերագնացության մրցարշավում՝ ԱՄՆ-ի ունեցած ձեռքբերումներով, և նույնիսկ նամակ ուղարկեց ՆԱՍԱ, որտեղ հարցնում էր, թե ինքն ինչ պետք է անի, որպեսզի տիեզերագնաց դառնա։
Հիլարին սովորում էր Մեյն Իսթի Maine East High School դպրոցում, որտեղ ակտիվ մասնակցություն ուներ դպրոցական կյանքին՝ աշակերտական խորհրդի, դպրոցական թերթի խմբագրության անդամ էր։ Ավագ դասարաններում սովորել է Maine South High School-ում, որտեղ ուսուցիչները նրան առանձնացնում էին որպես հաջողությանն ամենահակված աշակերտ։
Կրթություն և աշխատանք
1965 թվականին Ռոդեմն ընդունվեց Ուելսլիի քոլեջ, որտեղ մասնագիտանում էր քաղաքագիտության բնագավառում։ 1969 թվականին բակալավրի աստիճան ստացավ և ընդունվեց Եյլի համալսարանի իրավաբանական ֆակուլտետ։ 1973 թվականին իրավունքի դոկտորի աստիճան է ստացել։
Մինչ ամուսնությունն աշխատել է երեխաների պաշտպանության հիմնադրամում 7 ԱՄՆ-ի Ներկայացուցիչների պալատի իրավաբանական կոմիտեում։ Հետո տեղափոխվել է Արկանզաս, որտեղ Բիլ Քլինթոնն մեկնարկեց քաղաքական կարիերան։
1975 թվականից դասավանդել է Արկանզասի համալսարանի իրավաբանական ֆակուլտետում, իսկ 1976 թվականից աշխատել է Rose Law Firm իրավաբանական կազմակերպությունում։
1978 թվականին նախագահ Ջիմի Քարթերը Հիլարիին նշանակեց Իրավաբանական ծառայությունների կորպորացիայի կառավարման անդամ։ Այդ նույն տարում Բիլ Քլինթոնն ընտրվեց Արկանզասի նահանգապետ։
12 տարի (1979—1981 և 1983—1993) շարունակ լինելով նահանգի առաջին տիկինը՝ Քլինթոնն ակտիվորեն մասնակցում էր նահանգի հասարակական կյանքին, մասնավորապես՝ այնպիսի ոլորտների, ինչպիսիք են կրթությունը, առողջապահությունը և երեխաների իրավունքների պաշտպանությունը
1998 թվականին Քլինթոն-Լևինսկի սկանդալի պատճառ դարձան Բիլ Քլինթոնի և իր քարտուղարուհի Մոնիկա Լևինսկիի հարաբերությունները, որը մեծ դժվարությամբ չհանգուցալուծվեց Բիլ Քլինթոնի իմպիչմենտով, Հիլարին ամուսնուն սատարեց և չցանկացավ բաժանվել նրանից։
Բիլ Քլինթոնի նախագահություն
1990 թվականին նրա տարեկան եկամուտը կազմում էր 190 000 դոլար, 1993 թվականին՝ արդեն 250 000 դոլար, նրա ամուսնու եկամուտը՝ որպես նահանգապետ,տարեկան կազմում էր 35 000 դոլար ։
1986-1992 թվականներին զբաղեցրել է Walmart ընկերության տնօրենների խորհրդի անդամի պաշտոնը
Չնայած ֆեդերալ մակարդակում աշխատանքային փորձի բացակայությանը՝ Հիլարին ակտիվ մասնակցություն էր ցուցաբերում ԱՄՆ-ի քաղաքական կյանքին, մասնավորապես՝ ընդհանուր առմամբ, երկրի առողջապահական համակարգը բարեփոխելու անհաջող փորձը (1993-1994)։ 1993 թվականի հունվարին Բիլը նրան նշանակեց օպերատիվ կոմիտեի ղեկավար՝ առողջապահական բարեփոխումների գծով։ Նա հասավ նրան, որ ԱՄՆ-ի բոլոր քաղաքացիներն ունեին բժշկական ապահովագրություն և առաջարկում էր ծախսերի մի մասը դնել գործատուների և բժշկական ապրանքներ արտադրողների «ուսերին»։ Բժշկական ապրանքներ արտադրողների հականերգործությունը, Կոնգրեսի աջակցության բացակայությունը (հատկապես 1994 թվականի՝ Կոնգրեսի ընտրություններում դեմոկրատների պարտությունից հետո) բարեփոխման իրագործումը դարձրին անհնարին։ Հիլարի Քլինթոնը հրաժարական տվեց իր զբաղեցրած պաշտոնից։
2008 թվականի նախընտրական թիմ
2007 թվականի աշնանը՝ նախագահական քարոզարշավի պաշտոնական մեկնարկից հետո, Հիլարին հանդիսանում էր ԱՄՆ նախագահի պաշտոնի՝ հանրությանն ամենահայտնի թեկնածուներց մեկը և վայելում էր դեմոկրատ էլեկտորատի աջակցությունը։ Իր ամուսնու՝ Բիլ Քլինթոնի աջակցությամբ, ինչպես նաև գովազդում մեծաթիվ ներդրումներով (2008 թվականի հունվարին 5․3 մլն ԱՄՆ դոլարը գերազնացող ներդրում)՝ Հիլարին ռեյտինգային ցուցակներում և ընտրազանգվածի հարցման արդյունքներով առաջատար տեղ էր գրավում։ Ընդհուպ մինչև 2007 թվականի նոյեմբերը նրա օգտին պատրաստ էր քվեարկելձախ և դեմոկրատ-լիբերալների ճակատի բոլոր ընտրողների 40 %-ը։ Բայց իրավիճակը փոխվեց 2007 թվականի վերջին, երբ բազմաթիվ ընտրողներ սկսեցին կասկածել զույգին և ողջ ամերիկյան համակարգը նեպոտիզմի մեջ, որը տեղի էր ունենում քրեական հեղինակությունների նեղ շրջանակի մոտ՝ խոշոր կապիտալի յուրացմամբ։ 2008 թվականի հունվարի 3-ին Այովայի կուսակցությունների հակաքարոզչության արդյունքում նրանք հայտնեցին ընտրողների ցանկությունը՝ տեսնել փոփոխություններ և նոր դեմքեր՝ քաղաքականության մեջ։ Հիլարին հավաքեց դեմոկրատների ձայների ընդամենը 29 %-ը՝ զիջելով Էդվարդսին  (30 %) և Օբամային (38 %)։ Դրանից հետո նա միաժամանակ որոշեց փոխել իր՝ սառը և հաշվենկատ տիկնոջ կերպարը՝ այն դարձնելով ավելի փափուկ՝ զգացմունքային ֆոնի վրա․ դրա համար նրան օգնեց իր դուստրը, ում ելույթի ժամանակ անգամ հուզվեց։ Ամեն դեպքու, ինչպես ցույց տվեցին հարցումները՝ կին ընտրողների շրջանում անցկացված, միևնույնն է, սատարում էին Օբամային  (35 %), և ոչ թե Քլինթոնին (30 %).
2008 թվականի սկզբին՝ բաց նախնական ընտրությունների ժամանակ, Հիլարին Օբամային վստահ հաղթում է Օհայո և Ռոդ-Այլենդ նահանգներում և նշանակալի առավելությամբ՝ Տեխաս նահանգում, բայց պարտվում է Միսիսիպի և Վերմոնտ նահանգներում։ Ապրիլի 22-ին Քլինթոնը կարոևր հաղթանակ է տանում Փենսիլվանիա նահանգի բաց նախնական ընտրություններում։
2008 թվականի հունիսի 7-ին հրաժարվեց ներկուսակցական պայքարից և հայտարարեց Բարաք Օբամայի թեկնածությունը սատարելու մասին։
Առաջադրում և հաստատում
2008 թվականի նախագահական ընտրություններում հաղթելուց հետո՝ Բարաք Օբաման Հիլարի Քլինթոնին առաջարկեց զբաղեցնել ԱՄՆ պետքարտուղարի պաշտոնը։ Նոյեմբերի 21-ին Հիլարի Քլինթոնը համաձայնեց զբաղեցնել այդ պաշտոնը, ինչի մասին Բարաք Օբաման պաշտոնապես հայտարարեց դեկտեմբերի 1-ին։
Դեկտեմբերի 10-ին Կոնգրեսը հատուկ օրենք ընդունեց, որը վերաբերում էր պետքարտուղարի աշխատավարձի իջեցմանը։ Այս քայլը կոչվում է «Սեկսբիի հնարք», որը կիրառվում է այն նպատակով, որպեսզի գործող սենատորը կարողանա դառնալ պետքարտուղար։ Դեկտեմբերի 19-ին օրենքն ստորագրեց Ջորջ Ու. Բուշը։ Միաժամանակ, սենատոր Հիլարի Քլինթոնը 2007 թվականի հունվարի 1-ից զրկվեց աշխատավարձի բոլոր հնարավոր բարձրացումներից։
Հիլարի Քլինթոնի՝ պետքարտուղարի պաշտոնի թեկնածու լինելու մասին լսումներն սկսվեցին 2009 թվականի հունվարի 13-ին Սենատում՝ ԱՄՆ Սենատի՝ միջազգային հարաբերությունների կոմիտեում։ Երկու օր անց կոմիտեն հավանություն տվեց նրա թեկնածությանը (16-ը 1-ի հարաբերակցությամբ)։
2009 թվականի հունվարի 20-ին՝ Բարաք Օբամայի երդմնակալության արարողությունից հետո, Սենատը հետաձգեց Հիլարի Քլինթոնի թեկնածության որոշման ընդունումը. Որոշումն ընդունվեց հունվարի 21-ին, երբ ներկա էր Սենատի ողջ կազմը, և թեկնածությունը հաստատվեց ձայների մեծամասնությամբ՝ 94 ձայնը 2-ի դեմ։ Այդ նույն օրը Հիլարի Քլինթոնը երդվեց և վայր դրեց Նյու-Յորքի սենատորի լիազորությունները։ Նոր պետքարտուղարը Պետդեպարտամենտ տեղափոխվեց 2009 թվականի հունվարի 22-ին։
Գործունեությունը պետքարտուղարի պաշտոնում
Հիլարի Քլինթոնի աշխատանքի հենց առաջին օրն ԱՄՆ Պետդեպարտամենտ այցելեցին նախագահ Բարաք Օբաման և փոխնախագահ Ջոզեֆ Բայդենը, որոնց ներկայությամբ պետքարտուղարը հայտարարեց նոր դեսպանների նշանակման մասին։ Նախկին սենատոր, դեմոկրատ Ջորջ Ջոն Միտչելը Մերձավոր Արևելքում հարցերի խաղաղ կարգավորման հատուկ դեսպան նշանակվեց, իսկ Աֆղանստանում և Պակիստանում՝ Ռիչարդ Հոլբուրքը, ով ՄԱԿ-ում ԱՄՆ-ի նախկին ներկայացուցիչն է եղել՝ Քլինթոնի աշխատակազմից ։
2009 թվականի հոկտեմբերի 13-14-ը Հիլարի Քլինթոնն առաջին պաշտոնական այցով ժամանեց Մոսկվա, որտեղ նա հանդիպեց ՌԴ նախագահ Դմիտրի Մեդվեդևի և արտգործնախարար Սերգեյ Լավրովի հետ։ Նա նրանց հետ քննարկեց Իրանի և Հյուսիսային Կորեայի միջուկային ծրագրերը, ՌԴ-ԱՄՆ երկկողմ պայմանագիրը և ռուս-ամերիկյան հարաբերությունների «վերալիցքավորումը»
2010 թվականի մարտի 18-ին Քլինթոնը նորից այցելում է Մոսկվա, որտեղ մասնակցություն է ունենում Մերձավոր Արևելքի իրավիճակի քննարկմանը և ՌԴ-ԱՄՆ նոր պայմանագրի ստորագրմանը։ Այդ այցի սկզբում հարցազրույց տվեց ռուս հեռուստահաղորդավար Վլադիմիր Պոզներին, ով վարում է «Պոզներ» հեռուստահաղորդումը։ Այդ հաղորդման ժամանակ նա պատասխանեց ԱՄՆ-ի ներքին քաղաքականության, Կոսովոյի, Հարավային Օսեթիայի և Աբխազիայի մասին հարցերին։
2011 թվականի հոկտեմբերի 20-ին Քլինթոնը պաշտոնական այցով գտնվում էր Քաբուլում (Աֆղանստանի մայրաքաղաք)։ Այնտեղ նա SMS-ի մջոցով իմացավ լիբիական առաջնորդ Մուամմար ալ-Կադդաֆիի սպանության մասին։ Այդ պահին նա պատրաստվում էր հարցազրույցի, և օպերատորը ֆիքսել է այդ պահը. կարդալով Քադաֆիի մահվան մասին հաղորդագրությունը՝ Քլինթոնը բացականչել է «Ուխ»։ Վերաասութավորելով Հուլիոս Կեսարի հայտնի խոսքը՝ «Եկա, տեսա, հաղթեցի», Քլինթոնը ծիծաղով ասել է. «Եկանք, տեսանք, նա մեռավ»։
2013 թվականի փետրվարի 1-ին Քլինթոնը հրաժարական տվեց պետքարտուղարի պաշտոնից։ ԱՄՆ նոր պետքարտուղար դարձավ Ջոն Քերին։
ԱՄՆ պետքարտուղարի պաշտոնում իր գործունեության 4 տարիների և խոհերի մասին նա հրատարակեց «Hard Choices» («Բարդ ճամփաբաժաններ», բառացի՝ «Բարդ ընտրություններ», 2014) : Քլինթոնը, որպես ԱՄՆ նախագահի հավանական թեկնածու, կարծում է, որ ԱՄՆ-ն պետք է մշակի լայնամասշտաբ ռազմավարություն՝ իսլամիստ ծայրահեղականների դեմ պայքարի հետ կապված։
Արդեն 2015 թվականի մարտին՝ պետքարտուղարի պաշտոնից հրաժարական տալուց հետո, ընդհարում տեղի ունեցավ՝ իր անձնական էլեկտրոնային փոստից գաղտնի ծառայողական տեղեկություն տարածելու պատճառով։ Եվ չնայած Հետաքննությունների դաշնային բյուրոն հետաքննությունների արդյունքում ԱՄՆ գլխավոր դատախազին հրահանգեց նրան մեղադրանք չառաջադրել, 2016 թվականի հուլիսի 8-ին ԱՄՆ Պետդեպարտամենտի պաշտոնական ներկայացուցիչ Ջոն Քերբին հայտարարեց, որ նախագահի թեկնածու Քլինթոնի դեմ հետաքննությունը վերականգնվել է և շարունակվելու է ։
Էլ Ռեալ դե Սան Վիսենտե
Քաղաքի հովանավորնն է համարվում սուրբ Կատալինան։
Արտաքին հղումներ
Կատեգորիա:Իսպանիայի քաղաքներ
Հիլարի Քլինթոն
Գործունեությունը պետքարտուղարի պաշտոնում
2014 թվականի մարտի 4-ին Կալիֆորնիայում տեղի ունեցող բարեգործական երեկոյի ժամանակ Քլինթոնն արտահայտվեց 1930-ական թվականների ազգայնական Գերմանիայի՝ էթնիկ գերմանացիներին այլ պետություններում պաշտպանություն առաջարկելու, և Ռուսաստանի՝ Ղրիմում վարած քաղաքականության մեջ նմանությունների մասին։ Հաջորդ օրը հանդես գալով Լոս Անջելեսի Կալիֆորնիական համալսարանում՝ Քլինթոնը հերքեց, որ զուգահեռներ է տարել Ռուսասատանի՝ Ուկրաինայում կատարած գործողությունների և Գերմանիայի՝ Սուդեթական շրջանում արածի միջև ։
Սալևեռե (գյուղ, Հանիլա շրջան)
Սալևեռե (Salevere), գյուղ Էստոնիայի Լյաենեմաա նահանգի Հանիլա շրջանում։
Հիլարի Քլինթոն
2016 թվականի նախընտրական թիմ
2015 թվականի ապրիլի 12-ին Հիլարի Քլինթոնը հայտարարեց 2016 թվականի ԱՄՆ նախագահական ընտրություններում Դեմոկրատական կուսակցության կազմից իր թեկնածության առաջադրման մասին ։
Սալևեռե (գյուղ, Հանիլա շրջան)
2011 թվականի տվյալներով գյուղում բնակվում էր 28 մարդ։
Արտաքին հղումներ
Կատեգորիա:Էստոնիայի Լյաենեմաա նահանգի Հանիլա շրջանի բնակավայրեր Կատեգորիա:Էստոնիայի գյուղեր
Հիլարի Քլինթոն
2016 թվականի նախընտրական թիմ
Հիլարի Քլինթոնը Դեմոկրատական կուսակցության առավել ճանաչված թեկնածուն էր, սակայն նրա համար անսպասելի հակառակորդ դարձավ Վերմոնտի անկախ սենատոր Բեռնի Սանդերսը, ով դարձավ Դեմոկրատական կուսակցությունից 2-րդ թեկնածուն՝ 2015 թվականի ապրիլի 30-ին հայտարարելով իր թեկնածության առաջադրման մասին։ Ինչպես նաև դեմոկրատներից որպես հավանական թեկնածու դիտարկվում էր ԱՄՆ փոխնախագահ Ջոզեֆ Բայդենը, բայց 2015 թվականի հոկտեմբերին նա հրաժարվեց իր թեկնածության առաջադրումից։ Քլինթոնը ևս մեկ հակառակորդ ուներ՝ Մերիլենդի էքս-նահանագապետ Մարտին Օմելլին։
2016 թվականի նոյեմբերի 8-ին կայացան ընտրությունները։ Քլինթոնը պարտություն կրեց, հաղթեց Թրամփը ՝ հավաքելով ընտրողների 306 քվեն՝ Քլինթոնի 232 քվեի դիմաց. Քվեարկության արդյունքներով՝ ԱՄՆ քվեարկողների կոլեգիան 2016 թվականի դեկտեմբերի 19-ին հաստատեց Թրամփի օգտին տրված 304 և Քլինթոնի օգտին տրված 227 քվեները ։ Սակայն Քլինթոնն առաջ անցավ Թրամփից՝ հավաքելով ընտրողների շուրջ 2,9 միլիոնից ավելի քվե՝ 65,84 միլիոնը՝ 62,98 միլիոնի դեմ ։
2017 թվականի սեպտեմբերի 12-ին լույս տեսավ Հիլարի Քլինթոնի «Ինչ պատահեց» գիրքը՝ նվիրված իր մասնակցությանը նախագահական մրցապայքարին։
Հասարակական գործունեություն
2017 թվականի մայիսի 15-ին հայտարարեց քաղաքական խումբ ստեղծելու մասին, որը կոչվում էր «Onward Together» և նպատակ ուներ քաջալերել հասարակ մարդկանց՝ առավել ակտիվ քաղաքական կյանքին մասնակցելու և նախագահ Դոնալդ Թրամփի վարչակազմի հակագործունեությանը ։
(9448) Դոնալդդևիս
(9448) Դոնալդդևիս (Donaldavies), աստերոիդ աստերոիդների հիմնական գոտում։ Հայտնաբերվել է 1997 թվականի հունիսի 5-ին Սփեյսուոչ ծրագրի կողմից Կիթ Պիկում ։
Արտաքին հղումներ
Կատեգորիա:1997 թվականին հայտնաբերված աստղագիտական մարմիններ Կատեգորիա:Սփեյսուոչ ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մասաուա
Մասաուա կամ Մասավա (ምጽዋዕ miṣṣiwa, مصوع maṣṣawa, Massawa), քաղաք և վարչական կենտրոն Սեմիեն-Քեյ-Բահրի մարզում՝ Էրիթրեայում, նավահանգիստ Կարմիր ծովում։ Տարբեր ժամանակներում գաղութացվել է Պորտուգալիայի, Եգիպտոսի, Օսմանյան կայսրության, Մեծ Բրիտանիայի և Իտալիայի կողմից։
Մասաուան եղել է իտալական Էրիթրեա գաղութի մայրաքաղաքը, մինչև 1897 թվականին ընդգրկվել է Ասմարայի կազմի մեջ։ Մասաուան աշխարհի ամենաշոգ վայրերից մեկն է՝ 30°C/86 °F տարեկան միջին ջերմաստիճանով։
Պատմություն
Ի սկզբանե Մասաուան եղել է փոքր ափամերձ գյուղ, որը հին ժամանակներում ընկած էր Աքսումի թագավորության հարևանությամբ գտնվող հողերի վրա և մոտակա Ադուլիս նավահանգստի ստվերում՝ մոտ 50 կմ հարավ ։
1869 թվականին Մասաուա է այցելել նշանավոր ռուս ճանապարհորդ Նիկոլայ Միկլուխո-Մակլայը։
1977 թվականին քաղաքի համար ճակատամարտ է տեղի ունեցել ՆՖՈԵԻ ապստամբների և Եթովպիայի զորքերի միջև։ Հաղթանակ են տարել Եթովպիայի զորքերը։
1990 թվականի փետրվարի 10-ին ապստամբները քաղաքի համար մղված մարտերում վճռորոշ հաղթանակ են տարել Եթովպիայի զորքերի նկատմամբ։
Աշխարհագրական դիրք և կլիմա
Քաղաքի կենտրոնը գտնվում է ծովի մակարդակից 6 մ բարձրության վրա ։
Կլիման արևադարձային-անապատային է՝ սուբէկվատորիալ գծերով՝ շատ բարձր միջին տարեկան ջերմաստիճանով և շատ բարձր խոնավությամբ։ Կա թույլ խոնավ եղանակ՝ հոկտեմբերից փետրվար, երբ ջերմաստիճանը նվազում է և տաք չորային եղանակ՝ մարտից մինչև սեպտեմբեր, երբ տեղումներ գրեթե չկան։
Բնակչություն
Քաղաքի բնակչությունն ըստ տարիների ։
Արդյունաբերություն
Ցեմենտ, ձկնարդյունաբերություն, աղագործարան։ Քաղաքում կա նաև ռազմածովային բազա, միջազգային օդանավակայան և երկաթուղային հաղորդակցություն Ասմերի հետ, լաստանավային հաղորդակցություն՝ Դահլակ և Կանաչ կղզու հետ։
Ծանոթագրություններ
Կատեգորիա:Էրիթրեայի բնակավայրեր Կատեգորիա:Աֆրիկայի բնակավայրեր Կատեգորիա:Կարմիր ծովի նավահանգիստներ Կատեգորիա:Բնակավայրեր այբբենական կարգով
Տրեստ
Տրեստ,մոնոպոլիայի ձև է, իրավաբանական անձի իրավունքներից օգտվող ձեռնարկությունների միավորում է, որի ստեղծման դեպքում տարբեր ճյուղերի ձեռնարկությունները միավորվում են մեկ՝ ընդհանուր արտադրական համալիրում՝ կորցնելով տնտեսական և իրավական ինքնուրույնությունը։ Տրեստները միավորում են արտադրության այնպիսի ճյուղերի ձեռնարկություններ, որոնք կամ իրագործում են հումքի մշակման տարբեր փուլերը։ Ձեռնարկությունների միավորումների այս տեսակը լայն տարածում է գտնում այն ճյուղերում, որոնցում հնարավոր է ձեռնարկությունների կոմբինացումը, ինչը համարվում է ԳՏԱ արագացման, տնտեսական ռեսուրսների արդյունավետ օգտագործման, աշխատանքի ռացիոնալ կազմակերպման և արտադրության արդյունավետության բարձրացման նախապայմաններից մեկը։ Հանձնված կապիտալի գումարի չափով նրանք արժեթղթեր են ստանում և դրանով իսկ նաև իրավունք տրեստի կառավարմանը մասնակցելու և դիվիդենտ ստանալու համար։
Հորիզոնական տրեստավորման գործընթացին զուգընթաց, այսինքն միևնուն ճյուղի ձեռնարկությունների միավորման հետ հաճախ կատարվում է նաև ուղղաձիգ մոնոպոլացում։ Այս դեպքում տրեստի մեջ են մտնում տեխնոլոգիական հաջորդականությամբ միմիյանց հետ կապված արդյունաբերական ճյուղի ձեռնարկությունները, օրինակ, քարածխի, մետաղագործության, մեքենաշինության, քիմիական արդյունաբերության ֆիրմաները և այլն։
Նեմենկա
Նեմենկա (Неменка), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1629 թվականին։
2001 թվականի տվյալներով Նեմենկա գյուղում բնակվում էր 440 մարդ։ Բնակավայրը զբաղեցնում է 1,45 կմ² տարածք։ Բնակչության խտությունը կազմում էր 303,45 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Իլինեցկոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1629 թվականին հիմնադրված բնակավայրեր
Փենջաբի
Փենջաբի կամ արևելյան փենջաբի (pañjābī, ਪੰਜਾਬੀ, ), փանջաբցիների և ջաթերի լեզուն։ Վերաբերում է հնդեվրոպական լեզվաընտանիքի հնդարիական լեզուների թվին։ Այն Հնդկաստանի պաշտոնական լեզուներից մեկն է։
Կրողների թիվ և տարածում
Տարածված է Պակիստանի արևելյան մասում, ինչպես նաև Հնդկաստանի հյուսիսարևմտյան և այլ շրջաններում (գլխավորապես Փենջաբի նահանգում, ինչպես նաև հարևան Հարյանա և Հիմաչալ-Պրադեշ նահանգներում)։ Հնդկաստանում ապրում են մոտավորապես 28-29 միլիոն լեզվակիրներ։ Փենջապալեզու խոշորագույն քաղաքներն են Ամրիթսարը, Չանդիգարհը, Ջալանդհարը, Պատիալան։
Պակիստանում համաձայն 2008 թվականի մարդահամարի տվյալների փենջաբիով խոսում են ավելի քան 76 միլիոն մարդ։ Մասնավորապես փենջաբիով խոսում են Լահորի բնակիչները 86 %-ը և Իսլամաբադի բնակիչների 71 %-ը։
Բացի այդ, փենջաբալեզու գաղթյալներ ապրում են Հնդկաստանի և Պակիստանի սահմանին։
Փենջաբիով խոսողների ընդհանուր թվի գնահատումը տատանվում է, քանի որ որոշ ուսումնասիրողներ դրանում ներառում են նաև ինքնուրույն ճանաչված սիրայկի, դոգրի և պոտհոհարի (Պատիալայի փենջաբական համալսարան)։
Կարգավիճակ
Փենջաբին Փենջաբ նահանգի պաշտոնական լեզուն է։
Ծանոթագրություններ
Կատեգորիա:Հնդկաստանի լեզուներ Կատեգորիա:Հնդարիական լեզուներ Կատեգորիա:Պակիստանի լեզուներ Կատեգորիա:Հնդկաստանի պաշտոնական լեզուներ Կատեգորիա:Հնդիրանական լեզուներ Կատեգորիա:Սինգապուրի լեզուներ Կատեգորիա:Քենիայի լեզուներ Կատեգորիա:Ասիայի լեզուներ
Նիկոլ Բրիկ
Նիկոլ Բրիկ (Nicole Bricq, ), ֆրանսիացի քաղաքական և պետական գործիչ, նախարար Ժան-Մարկ Էրոյի երկու կառավարություններում (2012-2014 թվականներին)։
Կենսագրություն
1970 թվականին ավարտել է Բորդո IV համալսարանը՝ ստանալով մասնավոր իրավունքի դիպլոմ։
1980 թվականին անդամակցել է Սոցիալիստական կուսակցությանը, 1983-1989 թվականներին եղել է Իլ դը Ֆրանսի շրջանային խորհրդի պատգամավոր։ Եղել է Ժան Պիեռ Շևենմանի աշխատակցուհին, ավելի ուշ՝ Սեգոլեն Ռուայալի աշխատակցուհին ։
1997-2002 թվականներին Ֆրանսիայի Ազգային ժողովի պատգամավոր, Սեն Է և Մարնայի դեպարտամենտի 6-րդ օկրուգից։
2001-2006 թվականներինն եղել է Մո քաղաքի մունիցիպալ խորհրդի անդամ։
2004 թվականին նա Սեն Է և Մարնայի դեպարտամենտի կողմից ընտրվել է Ֆրանսիայի Սենատում։
2012-ին մտել է Էրոյի առաջին կառավարություն՝ ստանալով բնապահպանության, կայուն զարգացման և էներգետիկայի նախարարի պորտֆելը։
2012 թվականի հունիսի 21-ին Էրոյի երկրորդ կառավարությունում զբաղեցրել է արտաքին առևտրի նախարարի պաշտոնը։
2014 թվականի մարտի 31-ին ձևավորվել է Մանուել Վալսի կառավարությունը, որում Բրիկը չի ընդգրկվել։
2014 թվականի մայիսի 3-ին վերադարձել է Սենատ, որի անդամությունը ժամանակավորապես ընդհատվել է կառավարությունում աշխատելու ժամանակահատվածի համար։
2017 թվականին քննադատաբար է արտահայտվել Սոցիալիստական կուսակցության կողմից կազմակերպված «ձախերի բաց նախնական ընտրություն » մասին և հայտարարել նախագահական ընտրություններում Էմանուել Մակրոնի թեկնածությանն աջակցելու մասին, ինչպես նաև հավանություն է տվել լիբերալ «Մակրոնի օրենքին» (Loi pour la croissance, l 'activité et l' égalité des chances économiques) :
2017 թվականի օգոստոսի 5-ի երեկոյան, գտնվելով արձակուրդում, վայր է ընկել աստիճաններից և տեղափոխվել Պուատիեյի հիվանդանոց, որտեղ մահացել է օգոստոսի 6-ի առավոտյան ։
Արտաքին հղումներ
Կատեգորիա:Ֆրանսիայի նախարարներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի պետական գործիչներ
Ալկալահանում
Ալկալահանում  ( ալ կալի-բուսական մոխիր, հիմք + հանում), պինդ նյութերի խառնուրդների լուծելի բաղադրիչների անջատումը հեղուկներով։
Որպես ալկալահանող հեղուկներ սովորաբար օգտագործում են ջուրը կամ հիմքերի, թթուների և աղերի ջրային լուծույթները։
Կիրառում
Ալկալահանում կիրառվում է շաքարի, հիդրոմետալուրգիական և քիմիական այլ արտադրություններում։ Բնության մեջ տարածված է ապարների ալկալահանում ջրում։
Կատեգորիա:Քիմիական պրոցեսներ Կատեգորիա:Հողագիտություն
Պրեմիեր Լիգա 2011-12 (Անգլիա)
Պրեմիեր Լիգա 2011-12-ը Անգլիայի Պրեմիեր Լիգայի 20-րդ մրցաշրջանն է։ Մասնակցել են 20 ակումբ։ Չեմպիոնական տիտղոսը պաշտպանելու էր «Մանչեսթեր Յունայթեդը»։ Այս մրցաշրջանի նորեկներն էին «Քուինս Պարկ Ռեյնջերսը» (քաղաք Լոնդոն), «Նորվիչ Սիթին» (քաղաք Նորիջ) և «Սուոնսի Սիթին» (քաղաք Սուոնսի)։ Վերջինս Պրեմիեր Լիգայի պատմության մեջ առաջին վալիական թիմն էր։ Այս մրցաշրջանում հաղթեց Մանչեսթեր Սիթին` վերջին խաղում 3:2 հաշվով պարտության մատնելով Քուինս Պարկ Ռեյնջերս-ին։ Այս մրցաշրջանում հաղթողն ընտրվեց խփած և բաց թողած գնդակների տարբերության միջոցով։ Այս մրցաշրջանը հռչակվել է լավագույնը Պրեմիեր Լիգայի պատմության մեջ։
Ակումբների աշխարհագրություն
Պրեմիեր Լիգայի 2011-2012 մրցաշրջանում հանդես կգան Անգլիայի հինգ շրջաններից և Ուելսից ակումբներ.
Լոնդոն Հյուսիս-արևելյան Անգլիա Հյուսիս-արևմտյան Անգլիա Արևմտյան Միդլենդ Արևելյան Անգլիա Ուելս
Արտաքին հղումներ
Կատեգորիա:Անգլիայի Պրեմիեր Լիգայի մրցաշրջաններ
Վաղատուր (այլ կիրառումներ)
Վաղատուր անվանումը կարող է վերաբերել.
Դավիթ Բ.
Դավիթ Բ. (David B., իրական անունը Պիեռ-Ֆրանսուա Բոշար (Pierre-François Beauchard), ), ֆրանսիացի նկարիչ և գրաֆիկական վեպերի սցենարիստ։ L'Association-ի հիմնադիրներից մեկն է ։
2011 թվականին ռուսերեն լեզվով լույս է տեսել Դավիթ Բ.-ի առավել հայտնի գրաֆիկական վեպը՝ «Սրբազան հիվանդություն»։ Դա ինքնակենսագրական պատմություն է, որտեղ կենտրոնական տեղ է հատկացված հեղինակի եղբորը։ Նա հիվանդ է Էպիլեպսիայով, և ամբողջ ընտանիքը պայքարում է հիվանդության դեմ։
Արտաքին հղումներ
Կատեգորիա:Ֆրանսիացի սցենարիստներ Կատեգորիա:Ֆրանսիացի նկարիչներ Կատեգորիա:Կոմիքսների նկարիչներ Կատեգորիա:Սցենարիստներ այբբենական կարգով
Բողոքի ցույցեր ընդդեմ Նիկոլ Փաշինյանի
Բողոքի ցույցեր ընդդեմ Նիկոլ Փաշինյանի (նաև հայտնի է որպես Արժանապատվության երթ ), Հայաստանի մայրաքաղաք Երևանում 2020 թվականի նոյեմբերի 10-ին սկսված զանգվածային բողոքի ցույցեր, երթեր, որոնց համար պատճառ է հանդիսացել վարչապետ Նիկոլ Փաշինյանի՝ 44-օրյա պատերազմը դադարեցնելու մասին փաստաթղթի ստորագրման հայտարարությունը ։ Բողոքի ցույցերը ավարտվեցին 2021 թվականի ապրիլի 25-ին, երբ Փաշինյանը հայտարարեց իր հրաժարականի մասին ։
Ցույցերը գլխավորող 17 ընդդիմադիր կուսակցությունների դաշինքը կոչվեց Հայրենիքի փրկության շարժում, դրանց մեջ են նախկինում իշխող Հայաստանի հանրապետական կուսակցությունը, խորհրդարարանում ընդդիմադիր ամենամեծ կուսակցություն հանդիսացող Բարգավաճ Հայաստանը, և Հայ Յեղափոխական Դաշնակցություն։ Դեկտեմբերի 3-ին, դաշինքը հայտարարեց նախկին վարչապետ Վազգեն Մանուկյանին որպես ժամանակավոր կառավարության ղեկավարի թեկնածու։ Բացի 17 ընդդիմադիր կուսակցություններից, բազմաթիվ հանրային գործիչներ հրաժարական տալու կոչ են արել վարչապետ Փաշինյանին, այդ թվում Հայաստանի գործող նախագահ Արմեն Սարգսյանը, նախկին նախագահ Լևոն Տեր-Պետրոսյանը, Հայ Առաքելական Եկեղեցու կաթողիկոսներ Գարեգին Բ-ն և Արամ Ա-ն, և խորհրադարանի երրորդ քաղաքական ուժի առաջնորդ Էդմոն Մարուքյանը (ով հայտարարեց իր վարչապետի պաշտոնի թեկնածության մասին), ինչպես նաև որոշ մարզային պաշտոնյաներ, ղեկավարներ և քաղաքապետեր ։
Նախապատմություն
2020 թվականի նոյեմբերի 10-ին Հայաստանի վարչապետ Նիկոլ Փաշինյանն իր ֆեյսբուքյան կայքէջում հայտարարել է, որ Ադրբեջանի նախագահ Իլհամ Ալիևի և Ռուսաստանի նախագահ Վլադիմիր Պուտինի հետ միասին հայտարարություն է ստորագրել Արցախում ընթացող պատերազմը ժամը 01։00-ից դադարեցնելու մասին ։
Հայտարարության բովանդակությունը հրապարակվել է Կրեմլի պաշտոնական կայքում ։ Ըստ համաձայնագրի, հակամարտող կողմերը կանգ են առնում իրենց զբաղեցրած դիրքերի վրա, ըստ ժամանակացույցի Ադրբեջանին են հանձնվում Քելբաջարի, Աղդամի և Լաչինի շրջանները, Արցախի և Հայաստանի կապը հաստատվում է 5 կմ լայնությամբ Լաչինի միջանցքով, Լեռնային Ղարաբաղի շփման գծի երկայնքով և Լաչինի միջանցքի երկայնքով տեղակայվում են Ռուսաստանի Դաշնության խաղաղապահ զորակազմը, իրականացվում է ռազմագերիների և պատանդների, ինչպես նաև զոհվածների դիակների փոխանակում, տարածաշրջանում բացվում են բոլոր տնտեսական և տրանսպորտային կապերը։
Նոյեմբերի 10
2020 թվականի նոյեմբերի 10-ին՝ վարչապետի հայտարարությունից հետո, Երևանի տարբեր մասերում սկսել են մարդիկ հավաքվել, որոնք ցույցեր էին կազմակերպում՝ պահանջելով վարչապետ Նիկոլ Փաշինյանի հրաժարականը։ Շուտով ցույցերն անկարգությունների վերածվեցին ։ Ցուցարարները ջարդել են ՀՀ կառավարության շենքի ապակիները և դռները, ինչպես նաև վնասել են գույքը ։
Կառավարական առանձնատների հարակից տարածքում Ազգային ժողովի նախագահ Արարատ Միրզոյանը ծեծի է ենթարկվել ցուցարարների կողմից, որի հետևանքով տեղափոխվել է հիվանդանոց և վիրահատվել ։ Արարատ Միրզոյանին ծեծի ենթարկողներից մի քանիսը ձերբակալվել են ։
Ցուցարարները մտել են նաև Խորհրդարանի նիստերի դահլիճ, որտեղ անկարգություններ են կատարել պատգամավորների աշխատասենյակներում՝ ջարդելով և վնասելով գույքը ։
Նոյեմբերի 10-ի առավոտյան Փաշինյանը գրառում է արել իր ֆեյսբուքյան էջում, որի համաձայն ցուցարարներն իր կեցավայրից գողացել են համակարգիչ, ժամացույց, օծանելիք, վարորդական իրավունք և այլ իրեր ։
Ցույցերի աշխուժացում 2020-2021
Դեկտեմբերի սկզբին, սեպտեմբերին սահմանված ռազմական դրությամբ նախատեսված զանգվածային հավաքների և ակցիաների արգելքը վերացվեց ։ Դեկտեմբերի 22-ին, կոչ արվեց ցույցերի կրկին աշխուժացման՝ համընդհանուր գործադուլների միջոցով։ 2021 թվականի փետրվարի 20-ին Երևանի Ազատության հրապարակում կազմակերպվեց բազմահազարանոց հանրահավաք։
ՓԵՏՐՎԱՐԻ 25
Փետրվարի 25֊ին Հայաստանի զինված ուժերի գլխավոր շտաբը Օնիկ Գասպարյանի գլխավորությամբ հայտարարություն տարածեցին, որում պահաջվեց Նիկոլ Փաշինյանի հրաժարականը։ Վարչապետ Փաշինյանը այն որակեց հեղաշրջման փորձ կոչ անելով ժողովրդին հավաքվել Հանրապետության հրապարակում։
Մարտի 1-ին Նիկոլ Փաշինյանի բազմահազարանոց հանրահավաքը Հանրապետության հրապարակում
Մարտի 1֊ին Հանրապետության հրապարակում, կազմակերպվեց 20֊25 հազարանոց հանրահավաք Հանրապետության հրապարակում՝ Փաշինյանի գլխավորությամբ։
Իր ելույթը սկսելուց առաջ նա նախ խնդրեց մեկ րոպե լռությամբ հարգել Արցախյան պատերզմի զոհերի ու 2008 թվականի Մարտի 1-ի զոհերի հիշատակը։ Մինչ այդ էլ հնչեց ՀՀ պետական օրհներգը։
«Գիտեք, որ մենք շատ դժվար ժամանակներով ենք անցնում և մտահոգվելու, անհանգստանալու պատճառներ ունենք, բայց ես ուզում եմ, որ մենք այսօր, այս հրապարակում, այս գարնան առաջին օրը իրար լիցքավորենք էներգիայով, դուխով, հաղթանակով, լավատեսությամբ»,-ասաց Փաշինյանը։
Մարտի 1-ին Ընդդիմության բազմահազարանոց հանրահավաքը Բաղրամյան պողոտայում
Մարտի 1֊ին ՀՀ Ազգային ժողով֊ի մոտ (Բաղրամյան պողոտա) Վազգեն Մանուկյան֊ի գլխավորությամբ կազմակերպվեց մեծ հանրահավաք, որտեղ ցուցարարների թիվը 12.000֊ով գերազանցում էր նախորդ հանրահավաքներին։
Նիկոլ Փաշինյանի հրաժարական
2021 թվականի մարտի 18-ին Փաշինյանը հայտարարեց արտահերթ խորհրդարանական ընտրությունների մասին, որոնք տեղի կունենան հունիսի 20-ին։ Ապրիլի 25-ին Փաշինյանը հայտարարեց իր հրաժարականի մասին։ Նա կշարունակեր վարչապետի պաշտոնակատար լինել մինչև ընտրությունները ։
Ծանոթագրություններ
Կատեգորիա:Զանգվածային անկարգություններ Կատեգորիա:2020 բողոքի ցույցեր Կատեգորիա:2020 Հայաստանում Կատեգորիա:44-օրյա պատերազմ Կատեգորիա:Բողոքի ակցիաներ Երևանում
Բեղմնավորում
Ներքին և արտաքին բեղմնավորում
Գամետները համարվում են ծնողական բջիջները, իսկ զիգոտը՝ սերնդի սկզբնական բջիջը։
Բարձրակարգ կենդանիների մոտ տարածված ներքին բեղմնավորության համար էգերը և արուները օժտված են բազմապիսի ներքին և արտաքին հարմարանքներով սեռական օրգաններով։
Սեռական գեղձերը, որոնցում ձևավորվում են սեռական բջիջները, կենդանու սեռը որոշող գլխավոր օրգաններն են, նրա գլխավոր սեռական հատկանիշները, որոնց օգնությամբ կարելի է որոշել սեռի պատկանելությունը։
Կենդանիները օժտված են նաև երկրորդական սեռական հատկանիշներով։ Այսպիսով, կենդանական աշխարհում գոյություն ունի բաժանասեռության երևույթ (սեռական երկձևություն)։ Քանի որ օրգանական աշխարհը բազմատեսակ է և բազմաձև, դրան համապատասխան էլ էվոլյուցիայի ընթացքում մշակվել են բազմապիսի հարմարանքներ, որոնք ծառայում են իգական և արական անհատների հանդիպմանը, սեռական ընտրությանը, հետևապես և բեղմնավորման պրոցեսի իրականացմանը։
Ջրային կյանք վարող կենդանիներից շատերին բնորոշ է արտաքին (օրգանիգմից դուրս) բեղմնավորում։ Նրանց կողմից իգական և արական սեռական բջիջները դուրս են նետվում ջրի մեջ, որտեղ էլ նրանք հանդիպում են և բեղմնավորվում։ Որպեսզի բազմացման այդպիսի համակարգը արդյունավետ լինի, էգերն ու արուները պետք է միաժամանակ հանդես գան նույն տեղում և միաժամանակ իրենց սեռական բջիջները դուրս նետեն ջրի մեջ։ Այդպիսի համաձայնությունը նրանց էվոլյուցիայի պրոցեսում ձեոք է բերվել միջավայրի խթանիչների և հորմոնալ մեխանիզմների փոխազդեցության արդյունքում և դարձել է նրանց վարքագծի կարևոր դրսևորումներից մեկը։ Այդպիսի տեսակները իրենց բեղմնավորումը ապահովելու համար արտաքին միջավայր են դուրս նետում հսկայական քանակի ձկնկիթ, ձկների որոշ տեսակներ՝ մինչև 300.000 (պերկես)։ Դրանց մեծ մասը ոչնչանում է, չի բեղմնավորվում կամ այլ կենդանիների սնունդ է դառնամ, բայց չնչին քանակի բեղմնավորումն անգամ (դա կարգավորվում է բնական ընտրությամբ) ապահովում է այդ տեսակների միջին խտության պահպանումը, հետևապես և տեսակի գոյատևումը։
Այլ է ցամաքային կյանք վարող կենդանիների բեղմնավորման պրոցեսը։ Նրանց մեծ մասը ներքին բեղմնավորմամբ է բազմանում, իգական և արական սեռական բջիջների հանդիպումը և միաձուլումը տեղի է ունենամ սեռական ակտի ժամանակ՝ էգի ներքին սեռական օրգաններում։ Այս դեպքում նույնպես սպերմատոզոիդների քանակը բազմակի գերազանցում է ձվաբջիջների քանակին։ Ներքին բեղմնավորմամբ բազմացող (իգական անհատի սեռական օրգաններում տեղի ունեցող բեղմնավորություն) կենդանիների մոտ ամուսնական վարքագիծը շատ բարդ է. յուրաքանչյուր կենդանի իր ամուսնական վարքագծով իր պոտենցիալ գույգին հաղորդում է նույն տեսակի հակառակ սեռին իրեն պատկանելությունը։ Դա հանգեցնում է այն բանին, որ արուն իր սպերման փոխանցում է էգին, իսկ էգը այն ընդունում է։ Այսպես, օրինակ՝ սարդերի, կաղամարների (ծովային մոլյուսկ) արուները իրենց սիրահետման արարողությունը ավարտում են՝ էգին իրենց սպերմայով լի պարկը փոխանցելով(սպերմատոֆոր)։
Այլ անողնաշարավորների մոտ, ինչպես նաև շնաձկների, սողունների, թռչունների, կաթնասունների ամուսնական վարքագիծը խթանում է կոպուլյացիայի պրոցեսը, որի ժամանակ սպերման արուի մարմնից տեղափոխվում է էգի մարմնի մեջ։ Գամետների միաձալումից առաջացած այդ բջիջը ինքնուրույն գոյացության ընդունակ է դառնում միայն սաղմնային զարգացման պրոցեսը անցնելուց հետո։
Բեղմնավորման ընթացքը
Ձվաբջջի մեջ թափանցելուց հետո սպերմատոզոիդի կորիզը մոտենում է ձվաբջջի կորիզին և ձուլվում է նրա հետ։ Այնուհետև, ձվաբջիջը անմիջապես պատվում է հատուկ թաղանթով և անթափանցելի է դառնում մյուս սպերմատոզոիդների համար։
Կաթնասուն կենդանիների ձվարանից դուրս եկող ձվաբջիջը անմիջապես բեղմնավորման ընդունակ չէ, քանի որ ծածկված է ֆոլիկուլային բջիջներից կազմված պսակաձև թաղանթով։ Այդ թաղանթը սպերմատոզոիդների ներկայությամբ աստիճանաբար լուծվում է։ Նրանք արտադրում են հատուկ, թաղանթի լուծմանը նպաստող ֆերմենտներ՝ հիալուրոնիդազ և մուցինազ, որոնցից առաջինը քայքայում է ֆոլիկուլային բջիջների միմյանց հետ սոսնձմանը ծառայող հիալուրոնաթթուն, երկրորդ ֆերմենտը՝ մուցինազը, լուծում է ձուն շրջապատող լորձաթաղանթը։ Ինչպես տեսնում ենք, սպերմատոզոիդների մեծ քանակությունը, որը շրջապատում է ձվաբջիջը բեղմնավորության ակտի ժամանակ, անհրաժեշտ է՝ ձվաբջիջը շրջապատող արգելքների հաղթահարման ժամանակ։ Առաջին իսկ սպերմատոզոիդի ձվաբջջի մեմբրանից ներս թափանցելուց հետո առաջանում է հատուկ էլեկտրական ռեակցիա, որին հետևում է քիմիական վերափոխում։ Դրանից հետո ոչ մի նոր սպերմատոզոիդ չի կարող թափանցել ձվաբջջի մեջ։ Սա մոնոսպերմիայի երևույթն է։ Օրգանական աշխարհի որոշ խմբերում (միջատներ, շնաձկներ, որոշ թռչուններ, կաթնասուններ) հայտնի է նաև պոլիսպերմիայի երևույթը, երբ մի ձվաբջջի մեջ կարող են թափանցել մեկից ավելի սպերմատոզոիդներ։ Այս դեպքում նույնպես ձվաբջջի հետ միաձուլվելու հնարավորություն ձեռք է բերում ներս թափանցած սպերմատոզոիդներից միայն մեկը, իսկ մյուսները բջջապլազմայում անհետանում են։
Սպերմատոզոիդների քրոմոսոմների հապլոիդ (ո) հավաքակազմը ձվաբջջի քրոմոսոմների հապլոիդ հավաքակազմի հետ միաձուլումից հետո վերականգնվում է քրոմոսոմների դիպլոիդ հավաքակազմը (2ո)։
Այսպիսով, զիգոտը՝ բեղմնավորված ձվաբջիջը և զարգացող օրգանիզմի բոլոր բջիջները պարունակում են քրոմոսոմների դիպլոիդ հավաքակազմ, և սեռական ճանապարհով բազմացող յուրաքանչյուր նոր ձևավորվող անհատ, ստանամ է քրոմոսոմների այն քանակը, որը հատուկ Է այն տեսակին, որին նա պատկանում է։
Կաուշտա
Կաուշտա (Каушта), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Լյուքսեմբուրգի ֆուտբոլի առաջնություն 1960-1961
Արտաքին հղումներ
Կատեգորիա:Լյուքսեմբուրգի ֆուտբոլի առաջնություն
Լագուտևսկի (Բելոկալիտվինսկի շրջան)
Լագուտևսկի (Лагутьевский), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Իլյինսկի գյուղական համայնքի կազմի մեջ։
Կատեգորիա:Ռոստովի մարզի Բելոկալիտվինսկի շրջանի բնակավայրեր
Մայումի Իիզուկա
Մայումի Իիզուկա (飯塚雅弓, ) Ճապոնիայի երգիչ, երգահան, և արվեստագետ է։
Արտաքին հղումներ
Կատեգորիա:Ճապոնացի երգիչներ Կատեգորիա:21-րդ դարի երգչուհիներ Կատեգորիա:Ճապոնացի մոդելներ
Յուդինո (այլ կիրառումներ)
Յուդինո, կարող է վերաբերել՝
(1582) Մարտիր
(1582) Մարտիր (Martir), աստերոիդ աստերոիդների հիմնական գոտում։ Հայտնաբերվել է 1950 թվականի հունիսի 15-ին Միգել Իցիգսոնի կողմից Լա Պլատայում ։
Միջին հեռավորությունը Արեգակից կազմում է 3,154567 ա. մ., առավելագույնը մոտենում է 2,7492 ա. մ. հեռավորության վրա և հեռանում 3,5599 ա. մ. ։ Արեգակի շուրջ մեկ ամբողջական պտույտ է կատարում 2046,48 երկրային օրվա ընթացքում, իր ուղեծրով շարժվելով միջինում 0,175912 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,61° անկյուն։
Արտաքին հղումներ
Կատեգորիա:1950 թվականին հայտնաբերված աստղագիտական մարմիններ Կատեգորիա:Միգել Իցիգսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Չերդիքեն
Չերդիքեն, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
Օտոն (Վերին Պրովանսի Ալպեր)
Օտոն (Authon, Auton)՝ համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Սիստերոն կանտոնի կազմի մեջ։ Կոմունայի շրջանը՝ Ֆորկալկե:
Համայնքի INSEE կոդ՝ 04231։
Կլիմա
Օտոնի կլիման միջերկրածովային է։ Ամռանը չուր ու տաք է իսկ է ձմռանը՝ սառը, երբեմն սառնամանիքային։
Տնտեսություն
2007 թվականի տվյալներով 25 աշխատունակ տարիքի մարդկանցից (15-64 տարեկան) 18-ը տնտեսապես ակտիվ էին, 7-ը անգործ (ակտիվության ցուցանիշը 72,0 %, 1999 թվականին եղել է՝ 60,0 %)։ 18 աշխատունակ բնակիչներից 16-ը աշխատում էին (11 տղամարդ և 5 կին), անաշխատանք էին 2 կին։ 7 անգործ մարդկանցից 3-ը աշակերտներ կամ ուսանողներ են, 3-ը թոշակառու, 1-ը չէր աշխատում այլ պատճառներով :
Արտաքին հղումներ
Կատեգորիա:Ֆրանսիայի համայնքներ
Փոքր Կաիմ
Փոքր Կաիմ (Малый Каим), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բալշոյ կաիմ գետի աջ ափով՝ 3 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Յուլենուռմե (այլ կիրառումներ)
Յուլենուռմե, կարող է վերաբերել՝
Խնուշինակի պատմության և մշակույթի անշարժ հուշարձանների ցանկ (Մարտունու շրջան)
Այս հոդվածը ներկայացնում է Արցախի Հանրապետության Մարտունու շրջանի Խնուշինակ գյուղի պատմության և մշակույթի հուշարձանների ցանկը ։ Ցանկում ներառված է ընդամենը 2 հուշարձան։
Ծանոթագրություններ
Կատեգորիա:Մարտունու շրջանի հուշարձանների ցանկեր
Էդիթ Վիլսոն
Էդիթ Վիլսոն (Edith Wilson, ), ԱՄՆ նախագահ Վուդրո Վիլսոնի երկրորդ կինը։ 1915-1921 թվականներին եղել է ԱՄՆ առաջին տիկինը։ Նախագահին հանդիպել է 1915 թվականի մարտին, և նրանք ամուսնացել են ինն ամիս անց։
1919 թվականին նախագահ Վիլսոնը կաթված է ունենում։ Էդիթ Վիլսոնը ուսումնասիրում է բոլոր պետական հարցերը և որոշում՝ որոնք են առավել կարևոր անկողնուն գամված հիվանդ նախագահին ներկայացնելու համար։ Այսպիսով, դե ֆակտո, նա վարեց գործադիր իշխանությունը նախագահի գործունեության ժամկետի մնացած հատվածում՝ մինչև 1921 թվականի մարտ ամիս  ։ Էդիթն առաջին Առաջին տիկինն էր, ով ստանձնել է նախագահական գործառույթներ։
Կենսագրություն
Էդիթ Բոլինգը ծնվել է 1872 թվականի հոկտեմբերի 15-ին Վիրջինիա նահանգի Ուայթվիլ քաղաքում, շրջանային դատարանի դատավոր Ուիլյամ Հոլքոմբ Բոլինգի և Սարա Սալի Սպիրսի (ծննդյան անունը՝ Ուայթ) ընտանիքում ։ Էդիթը ծնվել է Ուայթվիլի պատմական շրջանում ։ Նրա նախնիները Վիրջինիա են եկել Ամերիկայի անգլիական գաղութատիրացման ժամանակաշրջանում ։ Հայրական կողմից նրա նախնիներից է եղել Պոկահոնտասը, պաուհատահ ցեղի առաջնորդի դուստրը, ում ամուսինը՝ Ջոն Ռոլֆը, Վիրջինիայի ամենավաղ անգլիացի նորաբնակներից էր և առաջին մարդը, որ զարգացրեց ծխախոտի արտադրությունը որպես արտահանվող բերքի ։ Ռոլֆի թոռնուհին՝ Ջեյնը, ամուսնացել է հարուստ վաճառական Ռոբերտ Բոլինգի հետ ։ Էդիթի տատիկը եղել է Թոմաս Ջեֆերսոնի քույրը, ազգակցական կապ է ունեցել նաև Մարթա Վաշինգտոնի և Ռոբերտ Լիի հետ։
Էդիթը եղել է ընտանիքի 11 երեխաներից (որոնցից երկուսը մահացել են մանուկ հասակում) 7-րդը ։ Բոլինգները նախքան Ամերիկայի քաղաքացիական պատերազմը եղել են հարուստ, սակայն ստիպված հրաժարվել են իրենց պլանտացիայի տնից, երբ պատերազմի ավարտից հետո չեն կարողացել վճարել հողի հարկեր։ Քաղաքացիական պատերազմից հետո Ուիլյամ Բոլինգը հաստատվել է հոր Ուայթվիլի կալվածքում, որտեղ ծնվել են նրա երեխաների մեծ մասը ։